**​**

**Text from Knauf Insulation free for use:**

**Historie: Skoglunds velger Knauf Insulations EcoBatt35: Økonomien og tømrerne styrer

​Prosjektene avløser hverandre for byggeselskapet Skoglunds i Leksand: nye leiligheter og nytt bankkontor i Leksand og bygging av et fornøyelsespalass i Falun. Alle har en fellesnevner: EcoBatt35 fra Knauf Insulation.
​– Vi ser på faktorer som driftsøkonomi, brannsikkerhet og lydisolering. Dessuten vil 95 prosent av tømrerne ha EcoBatt fordi den klør mindre og er lett å jobbe med, sier Sivert Andersson, arbeidsleder hos Skoglunds.**

EcoBatt er ingen ny erfaring for Skoglunds. Isoleringen er også brukt tidligere, blant annet under oppføringen av Mora Resecentrum og ombyggingen av Leksands Sparbank i Rättvik samt Brl. Rosens lada i Leksand.

– Den var bra den gangen, og med den nye og lavere lambdaverdien, er valget blitt enda enklere, sier Sivert Andersson, som kjøper all isoleringen fra AB Karl Hedin i Leksand.

Etter ombyggingen av sparebankfilialen i Rättvik har de nå startet ombyggingen av Leksands Sparbanks hovedkontor på den passen-de adressen Sparbanksgatan 1 i Leksand. Den treetasjes bygningen skal i tre etapper tilpasses til dagens virkelighet, som innebærer mindre kontanthåndtering og mer plass til møter.

– Et lavt lydnivå er selvsagt viktig i denne sammenhengen, så vi har 70 cm EcoBatt i innerveggene, sier Sivert Andersson.

**Ved Elvebredden**
​Samtidig bygger Skoglunds nye leiligheter på den andre siden av Österdalelven. Sommeren 2014 sto 16 leiligheter innflyttingsklare i Brl. Rosen rett ved elvebredden. Suksessen følges nå opp med ytterligere åtte leiligheter i Brl. Liljan like ved. I november ble bunnplaten støpt, og det forventes å være innflyttingsklart til sommeren.

– Driftsøkonomien blir bare viktigere og viktigere når man bygger nytt. I ytterveggene blir det 170 mm EcoBatt35, sier Sivert Andersson.

Også i Falun har Skoglunds et interessant prosjekt som deleier i Falun Bowling & Krog. På Myntgatan i Falun bygges det et 2500 kvadratmeter stort fornøyelsespalass med blant annet ti bowlingbaner, nattklubb med plass til 900 personer, restaurant, bar og lounge som skal stå ferdig høsten 2017.

– Her blir lydisoleringen, sammen med driftsøkonomien, et viktig aspekt. Jeg kan ikke tenke meg at det blir noe annet enn EcoBatt, sier Sivert Andersson.

**Fakta Skoglund**

* ​​Skoglunds i Leksand ble grunnlagt av Hallmans Per Karlsson i 1891 som et rent byggeselskap. I dag er det et av Sveriges eldste selskaper som er igjen i byggebransjen.
* ​I årenes løp har selskapet vokst, og omfatter i dag Skoglunds Bygg, Skoglunds Fastigheter, Öhrns måleri og Leksands Maskinpartner.
* ​Skoglunds er fortsatt et familieselskap i fjerde generasjon. Selskapet har ca. 110 ansatte og en årlig omsetning på 300 millioner kroner.